**Balatonakarattya Község Önkormányzata**

**Polgármesterétől**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Az előterjesztés törvényességi

szempontból megfelelő.

Balatonakarattya, 2015. szeptember 16.

Polgár Beatrix jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2015. szeptember 23. ülésére.

**Tárgy:** Szociális célú tűzifavásárláshoz kapcsolódó kiegészítő támogatás igénylése

**Előterjeszti:** Matolcsy Gyöngyi polgármester

**Előterjesztést készítette:** Lukács Tamásné kir.vezető

**Tisztelt Képviselő-testület!**

A belügyminiszter pályázatot hirdet a Magyarország 2015. évi központi költségvetéséről szóló 2014. évi C. törvény (a továbbiakban: költségvetési törvény) 1. melléklet IX. Helyi önkormányzatok támogatásai fejezet 13. A helyi önkormányzatok szociális célú tüzelőanyag vásárlásához kapcsolódó kiegészítő támogatása jogcím szerinti települési önkormányzatok szociális célú tüzelőanyag vásárlásához kapcsolódó kiegészítő támogatására.

A pályázat célja: A Közigazgatási és Elektronikus Közszolgáltatások Központi Hivatalának 2015. január 1-jei adatai alapján az 5000 fő lakosságszámot meg nem haladó település települési önkormányzat szociális célú tűzifavásárláshoz vagy szénvásárláshoz kapcsolódó támogatásra pályázhat.

Keménylombos tűzifa igénylése esetén a 2014. december-2015. február hónapokban lakásfenntartási támogatásban részesülők számának átlaga alapján legfeljebb 2 m3/ellátott tűzifa mennyiséget, barnakőszén igénylése esetén legfeljebb 6 q/ellátott szén mennyiséget igényelhet az önkormányzat.

A támogatás összege:

- kemény lombos fafajta esetében 14.000,- Ft/ erdei m3 + áfa,

- szén esetében 2.500,- Ft/q + áfa.

A támogatás igénylésének feltétele a támogatáson felül kemény lombos fafajta esetében 1.000,- Ft/erdei m3 + áfa, szén esetében 500,- Ft/q + áfa mértékű önrész vállalása, továbbá a szállításból eredő költségek finanszírozása.

Önkormányzatunk esetében ez a következőket jelenti:

A 2014. december – 2015. február hónapokban lakásfenntartási támogatásban részesülők átlaga: 8 fő.

Igényelhető maximum tűzifa mennyisége: 16 erdei m3,

Igényelhető maximum szén mennyisége: 48 q.

Igényelhető maximum támogatás összege:

* tűzifa esetében: 224.000,- Ft + áfa (60.480,- Ft), azaz 284.480,- Ft,
* szén esetében: 120.000,- Ft + áfa (32.400,- Ft), azaz 152.400,- Ft.

Vállalandó maximum önrész

* tűzifa esetében: 16.000,- Ft + áfa (4.320,- Ft), azaz 20.320,- Ft,
* szén esetében: 24.000,- Ft + áfa (6.480,- Ft), azaz 30.480,- Ft.

Tájékoztatom a Tisztelt Képviselő-testületet arról is, hogy ugyan az idei évben is van lehetőség szén igénylésére, azonban annak tárolása és lemérése Önkormányzatunknál nem megoldott, valamint az itt élők többsége fával, illetve gázzal fűt.

Kérem a Tisztelt Képviselő-testületet, hogy az előterjesztésemről megvitatás után dönteni szíveskedjenek!

**Balatonakarattya, 2015. szeptember 16.**

**Matolcsy Gyöngyi**

**polgármester**

**Határozati javaslat**

**Balatonakarattya Községi Önkormányzat Képviselő-testülete megtárgyalta a szociális célú tűzifa vásárláshoz kapcsolódó kiegészítő támogatás igénylését és a következő határozatot hozta:**

**A Képviselő-testület a szociális célú tűzifa vásárláshoz kapcsolódó kiegészítő támogatást igényli / nem igényli.**

**Az igényelt mennyiség tűzifa támogatás esetén: 16 m3**

**Balatonakarattya Községi Önkormányzat Képviselő-testülete a szociális célú tűzifavásárláshoz kapcsolódó kiegészítő támogatás önrészét, 20.320,- Ft összegben az általános tartalék terhére biztosítja.**

**Balatonakarattya Községi Önkormányzat a szociális célú tűzifában részesülőtől ellenszolgáltatást nem kér.**

**A Képviselő-testület megbízza a polgármestert a szükséges intézkedés megtételére.**

**Határidő: azonnal**

**Felelősök: Matolcsy Gyöngyi polgármester**